ผู้ว่าธปท.ชี้อสังหาฯ ยังไม่เกิดฟองสบู่-ไม่พบปล่อยสินเชื่อผิดปกติ
ผู้ว่า ธปท.ชี้อสังหาฯ ยังไม่เกิดฟองสบู่-ไม่พบปล่อยสินเชื่อเพื่อซื้อเก็งกำไรอย่างผิดปกติ
1 มิ.ย. 2560

นายวิรไท สันติประภพ ผู้ว่าการธนาคารแห่งประเทศไทย (ธปท.) เปิดเผยว่า ขณะนี้ยังไม่เห็นภาพปัญหาฟองสบู่ในภาคอสังหาริมทรัพย์ เนื่องจากสถานการณ์ในขณะนี้แตกต่างจากปี 40 เพราะจากแหล่งเงินที่ใช้ไม่ได้เห็นการขยายตัวของสินเชื่อมากนัก และไม่พบมีการซื้อขายเก็งกำไร นอกจากนี้ ในส่วนของการซื้อขายอสังหาริมทรัพย์ราคาสูงส่วนใหญ่เป็นการใช้เงินส่วนตัว ซึ่งเป็นเงินเย็นนำมาลงทุนในช่วงที่อัตราดอกเบี้ยต่ำ
นอกจากนี้ ในช่วงหลังทางสถาบันการเงินมีการพัฒนาระบบบริหารความเสี่ยงในการให้สินเชื่ออสังหาริมทรัพย์มากขึ้น อีกทั้งมีการระทุนผ่านตลาดตลาดทุนมากขึ้นซึ่งทำให้มีต้นทุนการเงินต่ำ แม้ว่ามีผู้ประกอบการอสังหาริมทรัพย์บางรายที่ระดมทุนในตลาดทุนแบบระยะสั้น เช่น การออกตั๋ว B/E ทำให้เกิดความไม่สมดุล ซึ่งเป็นความเปราะบาง แต่ก็เป็นเรื่องเฉพาะราย ไม่ส่งผลให้เกิดปัญหาภาพรวมในเชิงระบบ